Diari Oficial de la Generalitat Valenciana


Sumari del DOGV 8008, del 27-03-2017 (2017/2111)

RESOLUCIÓ de 9 de març de 2017, de la Conselleria d'Educació, Investigació, Cultura i Esport, per la qual s'accedeix al depòsit temporal de diverses obres en el Palau de la Generalitat.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8008

Data del DOGV
:   27-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2111


Data del document
:   09-03-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 9 de març de 2017, de la Conselleria d'Educació, Investigació, Cultura i Esport, per la qual s'accedeix al depòsit temporal de diverses obres en el Palau de la Generalitat. [2017/2111]  
El Patronat del Museu de Belles Arts de València va acordar, en la sessió celebrada el 28 de novembre de 2016, accedir al depòsit temporal en el Palau de la Generalitat de les obres següents:  
- Les voltes (2002), núm. inventari 15/2007, de Joan Genovés Candel, propietat de la Generalitat.  
- Secà (1981), núm. inventari 2110, de Francisco Sebastián Rodríguez, propietat de la Reial Acadèmia de Belles Arts de Sant Carles de València.  
- Paisatge, núm. inventari 57/2012, de Francisco Lozano Sanchis, propietat de la Generalitat.  
En resposta a la sol·licitud efectuada pel secretari autonòmic de Presidència i Advocacia General, Andreu Ferrer Bautista, en data 8 de novembre de 2016.  
  
Fets  
  
En escrit de data 8 de novembre de 2016, el secretari autonòmic de Presidència i Advocacia General, Andreu Ferrer Bautista, sol·licita el préstec en depòsit temporal de les obres Les voltes (2002), núm. inventari 15/2007, de Joan Genovés Candel; Secà (1981), núm. inventari 2110, de Francisco Sebastián Rodríguez; i Paisatge, núm. inventari 57/2012, de Francisco Lozano Sanchis, per a la seua exposició en distintes estances del Palau de la Generalitat, amb un termini de vigència que finalitzarà en el moment en què les obres s'incorporen al nou discurs museogràfic del Museu de Belles Arts de València, l'organització del qual està prevista per a finals de l'any 2018.  
La Reial Acadèmia de Belles Arts de Sant Carles ha emés un informe favorable, en data 7 de febrer de 2017, sobre l'acord, en relació amb l'obra Secà (1981), núm. inventari 2110, de Francisco Sebastián Rodríguez.  
  
Fonaments de dret  
  
La Llei 4/1998, d'11 de juny, de la Generalitat Valenciana, del patrimoni cultural valencià, estableix en el seu article 73.2 que «les eixides temporals dels museus i col·leccions museogràfiques permanents dels fons que s'hi custodien, requeriran l'autorització prèvia i expressa de la Conselleria de Cultura, Educació i Ciència, que indicarà la duració, finalitat i les condicions de seguretat a què s'ajustarà l'eixida».  
  
Basant-se en els articles 1758 i següents del Codi Civil, que regulen els depòsits en general i les seues diverses espècies.  
Fent ús de les competències que m'atorga el Decret 105/2015, de 7 de juliol, del Consell, pel qual nomena alts càrrecs de l'Administració de la Generalitat i en virtut de la delegació de competències de 26 de març de 2013 (DOCV 6993), i actuant en nom i representació de la Generalitat, resolc:  
  
Primer  
Acceptar el préstec en depòsit temporal de les obres Les voltes (2002), núm. inventari 15/2007, de Joan Genovés Candel; Secà (1981), núm. inventari 2110, de Francisco Sebastián Rodríguez; i Paisatge, núm. inventari 57/2012, de Francisco Lozano Sanchis, per a la seua exposició en distintes estances del Palau de la Generalitat, amb un termini de vigència que finalitzarà en el moment en què les obres s'incorporen al nou discurs museogràfic del Museu de Belles Arts de València, l'organització del qual està prevista per a finals de l'any 2018.  
  
Segon  
Mentre les obres es troben al Palau de la Generalitat, el depositari es compromet a conservar-les amb l'atenció i la diligència degudes, tenint sempre en compte la fragilitat, el valor i la impossibilitat de reposició d'aquestes, amb un degut control de la temperatura, humitat i lluminositat ambiental adequada. Igualment, es responsabilitza del cost de restauració de qualsevol dany que pogueren patir durant la permanència de les obres en el seu poder.  
  
Tercer  
El depositari es compromet a facilitar al Museu de Belles Arts de València la informació que si és el cas li sol·licite, així com a permetre la inspecció física de les obres pel personal del Museu de Belles Arts de València que es designe i a restituir les obres depositades quan li siguen requerides.  
  
València, 9 de març de 2017.- El conseller d'Educació, Investigació, Cultura i Esport: Vicent Marzà Ibáñez.